Държавен вестник, бр. 45, 2010 г., стр. 13

БРОЙ  45	
Д Ъ Р Ж А В Е Н  В Е С Т Н И К 	
СТР.  13  
Чл. 4. Структурата и щатът на СДВНЧ се 
утвърждават от министъра на вътрешните работи 
по предложение на директора на ДМ – МВР.
Чл. 5. (1) Специалните домове за временно 
настаняване на чужденци се оборудват с необ­
ходимите технически системи за сигурност и 
други средства за физическа защита, пожарна 
и аварийна безопасност, охрана и контрол на 
сградите, помещенията и съоръженията към тях. 
(2) Организацията на охраната на СДВНЧ се 
урежда със заповед на директора на ДМ – МВР.
Чл. 6. Издръжката на СДВНЧ се осигурява от 
бюджета на МВР чрез бюджета на ДМ – МВР.
Чл. 7. В СДВНЧ се води регистър за наста­
нените чужденци.
Чл. 8. Вътрешният ред в СДВНЧ се уреж­
да с правилник, утвърден от директора на 
ДМ – МВР.
Чл. 9. Съответните районни управления 
(РУ) на МВР, на чиято територия са изградени 
домовете, оказват при необходимост помощ и 
съдействие на началника на отдел „СДВНЧ“, 
както и на началниците на сектори „СДВНЧ“.
Раздел II
Приемане на чужденец в СДВНЧ, настаняване, 
престой и освобождаване от него
Чл. 10. (1) В СДВНЧ се приемат и настаня­
ват чужденци, на които е издадена заповед за:
1. налагане на ПАМ по чл. 41, 42 и 42а ЗЧРБ 
и съществуват пречки за нейното незабавно 
изпълнение; и 
2. принудително настаняване по чл. 44, 
ал. 8 ЗЧРБ.
(2) Пречките, които не позволяват чужде­
нецът да бъде незабавно принудително отведен 
до границата или експулсиран, могат да бъдат:
1. липса на национален документ за зад­
гранично пътуване или на други документи, 
необходими за извеждане на чужденеца от 
страната;
2. липса на средства за закупуване на билет 
за пътуване;
3. необходимост от осигуряване на транс­
портна връзка до страната на произход или 
трета сигурна държава; 
4. незавършило производство за предоставяне 
на особена закрила по Закона за убежището и 
бежанците (ЗУБ); 
5. здравословно състояние на чужденеца, 
непозволяващо транспортиране;
6. забрана за напускане на страната и други 
случаи, предвидени в закон. 
(3) Престоят на чужденците по ал. 1 в СД­
ВНЧ е до отпадане на пречките по ал. 2 и в 
съответствие с чл. 44, ал. 8 и 9 ЗЧРБ.
Чл. 11. Чужденците по чл. 10, ал. 1 се съпро­
вождат и представят за приемане и настаняване 
в СДВНЧ от служители на МВР, на които е 
възложено изпълнението на заповедите.
Чл. 12. (1) Длъжностното лице в СДВНЧ 
приема чужденеца с приемно-предавателен 
протокол за предаването му. 
(2) Протоколът се изготвя от служителя 
на МВР, който ръководи съпровождането на 
чужденеца до СДВНЧ, и се подписва от него, 
от приемащото длъжностно лице и от чужде­
неца. Преди подписването му длъжностното 
лице проверява редовността на необходимите 
за настаняването на чужденеца документи, 
след което данните на лицето се отразяват в 
регистъра по чл. 7. Приемно-предавателният 
протокол се изготвя в три екземпляра, като 
един се прилага към личното дело на настане­
ния, вторият е за съпровождащите служители 
на МВР, а третият – за чужденеца.
(3) При настаняване и извеждане на лицето 
в СДВНЧ, както и в случаите по чл. 15, т. 4 се 
извършва личен обиск в присъствието на двама 
служители от „Звено за охрана“ към СДВНЧ. 
Това се удостоверява с протокол, който се 
подписва от служителите и лицето. Отказът на 
лицето да подпише протокола се удостоверява 
с подписите на двамата служители.
(4) Чужденецът подлежи на задължителен 
медицински преглед, резултатът от който се 
отразява в медицинска документация. Когато 
е необходимо, се извършва и хигиенно об­
служване. 
(5) Прегледът се извършва от лекар, ра­
ботещ към медицинските служби на СДВНЧ, 
или от определена медицинска структура на 
територията, на която се намира СДВНЧ. 
Медицинската документация се съхранява в 
медицинската служба в СДВНЧ. 
(6) При установяване на необходимост от 
неотложна медицинска помощ чужденецът се 
настанява в дома на основание на представените 
документи и незабавно се привежда в болнично 
заведение, като охраната се поема от „Звено 
за охрана“ при СДВНЧ.
(7) Спешна медицинска помощ на чужден­
ците се оказва от съответния център за спешна 
медицинска помощ. До пристигането на екипа 
за спешна медицинска помощ за чужденеца се 
полагат необходимите грижи.
Чл. 13. (1) След регистрацията на чуждене­
ца длъжностното лице съставя протокол в два 
екземпляра за носените от него лични вещи, 
пари и ценности, които се предават за съхра­
нение. Протоколът се подписва от длъжност­
ното лице и от чужденеца, след което единият 
екземпляр му се връчва, а другият се прилага 
към личното му дело.
(2) При наличие на паспорт, други документи, 
удостоверяващи самоличността, или документ 
за пътуване длъжностното лице ги описва в 
отделен протокол и ги предава незабавно на 
началника на сектор „Противодействие на не­
законната миграция“ (ПНМ) при ДМ – МВР. 
Копие от документите се прилага към личното 
дело на чужденеца.
Чл. 14. (1) Длъжностно лице запознава 
чужденеца с правилника за вътрешния ред 
на дома на език, който чужденецът ползва 
или разбира.